Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 926/12/8806	Košice, 14.1.2013
EEČ : 2-65-29-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v obci Jasov, okres XXXXX-okolie, od 24.07.2012 do 28.12.2012, ako otec XXXXX, nar. 25.01.2009,  XXXXX, nar. 16.05.2010 a XXXXX, nar. 23.06.2011,   žijúcich u matky XXXXX, v obci Bočiar, okr. XXXXX-okolie, neprispieval na ich výživu,  hoci mu táto povinnosť vyplýva zo Zákona o rodine, pritom právoplatným verdiktom Okresného súdu XXXXX-okolie sp. zn. 9 P 38/2012 z 08.06.2012 bolo mu určené, platiť mesačne na každé z jeho detí 30%  so sumy  životného minima a tak mu vznikol dlh na zameškanom výživnom 319,80- €, keďže trestnosť činu zanikla, a trestný čin nemal trvalo nepriaznivé následky, pričom páchateľ svoju povinnosť dodatočne splnil
lebo zanikla trestnosť činu
Odôvodnenie:
Uznesením  vyšetrovateľa PZ XXXXX-okolie Odboru Kriminálnej polície,  Oddelenia kriminálnej Polície XXXXX-okolie sp. zn. ORP-611/OVK-KS 2010 zo dňa 22.11. 2012 bolo vznesené obvinenie XXXXX, nar. XXXXX pre prečin zanedbania povinnej výživy podľa § 207 ods. 1,3 písm. b/ Trestného zákona.      
     
	Sociálne nežiadúceho konania sa mal páchateľ dopustiť tak, ako to deklaruje výrok tohto rozhodnutia.

	Vyšetrovateľ OR PZ XXXXX - okolie OKP OVK    predložil   vyšetrovací spis sp. zn.  ČVS:ORP-611/OVK-KS-2012 s návrhom na postup podľa § 215 ods. 1 písm. h/ Trestného poriadku a to 07.01.2013.
     
     Argumentoval tým, že obvinený dodatočne  svoju rodičovskú alimentačnú povinnosť splnil v celom rozsahu

     Takýto záver možno vyzistiť z vyjadrenia zákonnej zástupkyne poškodených osôb.  Matka oprávnených maloletých detí  XXXXX, nar XXXXX  dňa 28.12.2012 vyhlásila, že obvinený jej v splatil alimenty v celom rozsahu, pričom, jeho negatívna aktivita nemala trvalo nepriaznivé následky ohľadne výživného jeho legálnych potomkov. 
         
       Preskúmaním vyšetrovacieho dôkazného materiálu zabezpečeného v rámci prípravného konania som zistil, že návrh  príslušníka  PZ je seriózny a má solídnu oporu v dôkaznom stave.

	Obvinený  dodatočne  zameškanú alimentačnú povinnosť splnil a vyšetrovateľ  následne o tom predložil i prokuratúre  hodnoverné doklady. Legitímne delegovaná zástupkyňa oprávnených detí -  matka  XXXXX -  vyhlásila 28.12.2012, že obvinený dodatočne v celom rozsahu prispel na výživu svojích potomkov  a tak následne ošetril rodičovský  zákonný záväzok. Pritom - podľa jej vyjadrenia - konanie XXXXX nemalo trvalo nepriaznivé následky na oprávnené osoby.

	Vzhľadom na konštatované fakty považujem aplikáciu ustanovenia  § 215 ods. 1 písm. h/ aktuálneho Trestného poriadku SR  ( majúcu oporu v ustanovení § 86 písmeno a/ Trestného zákona)  za primeranú, majúcu objektívne podklady   v dôkaznom aparáte. Preto som rozhodol o zastavení trestného stíhania ako to deklaruje petit tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor